b'\n_START_ARTICLE_\nAuld Lang Syne\n_START_PARAGRAPH_\nAuld Lang Syne ialah sebuah puisi Scotland karya Robert Burns yang dihasilkan beliau dalam tahun 1788. Puisi ini dipadankan dengan irama sebuah lagu rakyat tradisional. Puisi ini amat terkenal dalam banyak negara yang berbahasa Inggeris dan sering dinyanyikan buat meraikan permulaan Tahun Baru (Masehi) pada jam tengah malam.\n_START_SECTION_\nSambutan Tahun Baru\n_START_PARAGRAPH_\nAuld Lang Syne lazimnya dinyanikan pada jam tengah malam antara hari terakhir dan hari tahun baru di United Kingdom, Republik Ireland, Amerika Syarikat, Australia, New Zealand, Afrika Selatan, Hong Kong, Singapura, Kanada, dan wilayah-wilayah yang bertutur bahasa Inggeris di India, Bangladesh dan Pakistan, dan melambangkan bermulanya tahun baharu._NEWLINE_Di Scotland, lagu ini kadang-kadang dinyanyikan pada penghujung c\xc3\xa9ilidh atau tarian. Sudah menjadi lazim yang semua orang berpegang tangan untuk membuat bulatan di lantai tarian. Pada permulaan rangkap terakhir, semua orang akan menyilang tangan pada pada dada agar tangan kanan menghala ke orang di sebelah kiri dan sebaliknya. Apabila lagu ini tamat, semua orang akan bergerak ke tengah-tengah dengan masih berpegang tangan. Apabila bulatan dibuat semula, semua orang berpusing di bawah tangan dan menghadap ke luar dengan masih memegang tangan. Di luar Scotland, berbeza dengan ragam di Scotland, tangan lazimnya bersilang daripada mula lagu dimain ataupun dinyanyikan._NEWLINE_Ragam Scotland ini ditunjukkan oleh Ratu Elizabeth pada perayaan di Millennium Dome buat menyambut alaf baharu dalam tahun 2000. Akhbar bahasa Inggeris menegur baginda kerana tidak menyilangkan tangan "dengan betul", tanpa menyedari bahawa baginda sebenarnya betul.'